Iker Kasilyas dunyoning ayni damdagi eng kuchli 3 darvozaboni nomini aytdi

Ispaniya terma jamoasi sobiq darvozaboni Iker Kasilyas hozirgi kundagi eng kuchli darvozalarni sanab o‘tdi.

O‘ylashimcha, ter Shtegen va Oblak bir xilda o‘z jamoalari uchun muhim. Kurtua biz “Real”da ko‘rishni istagan darvozabonga aylandi.
Men ularni dunyoning qolgan darvozabonlaridan yuqoriroq qo‘ygan bo‘lardim.
Iker Kasilyas, sobiq futbolchi
Mark Andre ter Shtegen 2020/21-yilgi mavsum startini jarohat sabab o‘tkazib yubordi va La Ligada bitta o‘yin o‘tkazdi. Tibo Kurtua Ispaniya chempionatida 8 o‘yinda qatnashib, 8 ta gol o‘tkazib yubordi. Yan Oblak esa La Ligadagi 7 o‘yinda o‘z davozasidan bor-yo‘g‘i ikkita to‘p olib chiqdi.
Eslatib o‘tamiz, Kasilyas yuragidagi muammolar sabab 2020-yilning avgust oyida faoliyatni yakunlagani haqida e’lon qilgandi.
39 yoshli darvozabon “Real” akademiyasi tarbiyalanuvchisi hisoblanadi. U madridliklar klubida 510 ta o‘yin o‘tkazgan va 2015-yilda u yerni tark etib, “Portu”ga o‘tgandi.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!